
BAPTISMIN TULO SUOMEEN 


Baptismi levisi maahamme viime vuosisadan puolivälin jälkeen RuotsisU 
käsin. Vuonna 1854 muuan ahvenanmaalainen pappi kirjoitti Ruotsiin, 
pyytäen sieltä sopivaa työntekijää elvyttämään hengellistä elämää Ahve¬ 
nanmaalle. Pyyntö kulkeutui Ruotsin evankeliselle allianssille ja se lähetti 
Ahvenanmaalle ruotsalaisen aatelismiehen Carl Justus Möllersvärdin, joka 
oli baptisti. Hänen toimintansa ansiosta syntyi Ahvenanmaalla herätys ja 
niin Föglössä perustettiin vuonna 1856 Suomen ensimmäinen baptistiseu- 
rakunta. 

Pian baptismin vaikutus ulottui myös muualle Suomeen. Muun muassa 
Pietarsaareen perustettiin vuonna 1870 manner-Suomen ensimmäinen 
ruotsalainen baptistiseurakunta. 

Vähitellen uusi herätysliike levisi myös suomenkieliselle alueelle. Ensim¬ 
mäinen suomalainen baptistiseurakunta perustettiin Luvialle. Tiedot sen 
tarkasta perustamisajasta ovat osittain ristiriitaiset. Yleisesti meillä pide¬ 
tään Luvian baptistiseurakunnan perustamisajankohtana vuotta 1870. Sik¬ 
si yhdyskuntamme vietti suomalaisen baptismin 100-vuotisjuhlaa vuonna 
1970 kesäkonferenssin yhteydessä Vaajakoskella. 

Ilmari Asanti mainitsee kuitenkin vuonna 1943 ilmestyneessä pastoraali- 
työssään BAPTISMI SUOMESSA 1800-luvulla sivulla 80 Luvian baptisti- 
seurakunnan perustamisajankohdaksi 10.04.1871. Tätä tietoa pidetään 
luotettavimpana. 

Vaikka näin vähäisellä aikaerolla ei ole suurta merkitystä, on se mielestäni 
kuitenkin syytä tässäkin mainita. 

MOLEMMAT KIELIRYHMÄT YHDESSÄ 


Aluksi kummatkin kieliryhmät toimivat yhdessä, mutta käytännössä siinä 
oli tietyt vaikeutensa. Kokoukset olivat ruotsinkielisiä, ainoastaan saarnat 
tulkittiin joskus suomeksi. 

Koska läheskään kaikki suomalaiset eivät ymmärtäneet ruotsia, päättivät 
he irtautua ruotsalaisista ja alkoivat kokoontua omana kieliryhmänä. 

Innokkaimmin tätä asiaa lienee ajanut Totuuden Kaiun ensimmäinen toi¬ 
mittaja ja ruotsalais-suomalaisen saarnaajakoulun opettaja Veikko Palo- 
maa. 

Palomaa järjesti juhannuksena 1898 rakennuskokouksen kodissaan Perä- 
seinäjoella. Samaan aikaan pidettiin ruotsalaisten baptistien vuosikonfe- 
renssi Vaasassa. Ruotsinkieliset syyttivät Palomaata "niskoittelusta”. Hän 
piti asiaa vain yhteensattumana, koska ei tiennyt, että ruotsalaisten konfe¬ 
renssi oli muutettu samaksi ajankohdaksi. 

Näin jälkeenpäin tarkasteltaessa asiaa, tuntuu siltä, että "tietämättömyyt¬ 
tä” ilmeni vähän puolin ja toisin. Historiallinen tosiasiahan on, että kysy¬ 
myksessä oli puhtaasti kielikiista. 


VAASAAN PERUSTETAAN SUOMALAINEN 
SEURAKUNTA 


Viime vuosisadan loppupuoli oli Pohjanmaalla historiallista aikaa, sillä sil¬ 
loin perustettiin seurakunta muun muassa Jurvaan, Ylistaroon ja Laihial¬ 
le. 

Vaasassa se tapahtui vasta tämän vuosisadan puolella. Tarkemmin sanot¬ 
tuna huhtikuun 20 päivänä 1908. Silloin suomalaiset baptistit kokoontui¬ 
vat Rauhankatu 20:ssa ja päättivät yksimielisesti erota ruotsalaisista ja pe¬ 
rustaa samalla suomalaisen baptistiseurakunnan. 

Ruotsalaisesta seurakunnasta olivat perustamistilaisuudessa mukana E. 
Jansson, J. Liljestrand ja G. Söderman, jotka "jokainen vuorollaan pu¬ 
huivat rohkaisun ja kehoituksen sanoja uudelle seurakunnalle". 

Tässä tilaisuudessa liittyivät seurakuntaan seuraavat kaksikymmentäneljä 
jäsentä: J.G. Kokki, Robert Bäckman, Anna Vainio, Signe Vainio, Isak 
Ojaniemi, Tilda Vainio, Maria Korpela, Maria Korpela (tytär), Emmanuel 
Kanstren, Hetafia Vainio, Aukusti Lemetti, Emil Komsi, Vilhelmiina Vai¬ 
nio, Tuomas Salmi, Alina Vainio, Hulda Holmisto, Maria Murto, Edla 
Murto, Hedvik Keisu, Liisa Skarp, Susanna Tuva, J. Antila Laihialta, 
Sanna Nikko ja Amalia Nikko Vähästäkyröstä. 

Tässä yhteydessä on syytä mainita, että Maria Lundgren (Louke) oli myös 
yksi perustajajäsenistä, vaikka hänen nimeään ei mainita. On ilmeistä, että 
hän ei ollut jostain syystä läsnä juuri mainitussa perustamiskokouksessa. 
Varma kuitenkin on, että hän oli jo silloin uskossa, koska jo seuraavana 
päivänä pidetyssä seurakunnan kokouksessa hänet valittiin moniin luotta¬ 
mustehtäviin. 

Vastaperustetun seurakunnan johtajaksi ja saarnaajaksi valittiin yksimieli¬ 
sesti J.G. Kokki. Näin oli lausuttu syntysanat nimenomaan suomalaiselle 
baptistityölle Vaasassa. 


SEURAKUNTA SAA OMAN RUKOUSHUONEEN 


Nuorella seurakunnalla oli voitettavanaan monenlaisia vaikeuksia. Aluksi 
ei ollut omaa rukoushuonetta, vaan jouduttiin kokoontumaan vuokrati¬ 
loissa. 

Vuoden 1909 tienoilla syntyi seurakunnassa herätys, jonka seurauksena 
kastettiin seitsemäntoista uskoontullutta. Näin kasvoi jäsenluku vuosi vuo¬ 
delta, että kahdenkymmenen vuoden kuluttua se oli 143. 

Vuonna 1916 seurakunta osti ruotsalaisilta baptisteilta rukoushuoneen Pa¬ 
losaarelta (Palosaarentie 26) 9.500 markan kauppahinnasta. Kiinteistö oli 
huonossa kunnossa, joten siinä jouduttiin tekemään heti korjauksia. Joka 
tapauksessa seurakunnalla oli nyt paikka, missä se kokoontui. Se olikin 
työn kannalta erittäin tärkeää. 

Rukoushuone Palosaarentie 26 



Rukoushuone sisältä 

SAARNAAJINA OVAT PALVELLEET 


(Suluissa olevat vuosiluvut tarkoittavat paimenena oltua aikaa) 




J. G. Kokki 
(1908—1937) 


Juho Hunnakko 
(1938—1951) 
(1955—1969) 




Vesa Jauhiainen Mikko Koiomainen 

(1951—1952) (1951—1952) 


















Markku Vehkaoja 
(1984 alkaen) 


Aarno Liljeström 
(1953—1955) 


ESIMIEHINÄ OVAT OLLEET 

Esimiehen tehtäviä ovat hoitaneet saarnaajatoimensa ohella J. G. Kokki, 
Juho Hunnakko, Mikko Kolomainen, Vesa Jauhiainen ja Aarno Lilje¬ 
ström. Pelkästään esimiehinä ovat olleet Veikko Toivola ja nykyisin Hei¬ 
mo Hokkanen. 

Seurakunnan lauluseura v. 1925 tienoilla 

Pyhäkoulun opettajia 

Eturivi vasemmalta: Hilma Sammallahti, August Lemetti, Jakob Jakobs¬ 
son ja Juho Kauppila. 

Takarivi: Anna Helin, Hilda Alakoski (Komsi), Anni Korpela, Frans Hed¬ 
borg ja K. West. Kuva otettu vuoden 1912 tienoilla. 


VANHIMMISTO 


J. G. Kokki, Robert Bäckman, Isak Ojaniemi, T. Salmi, Emil Komsi, Au¬ 
kusti Lemetti, Juho Kauppila, Onni Aaltonen, Matti Kallio, Jaakko Koi¬ 
vula, Urho Turpeinen, Aug. Motari, Laurila, Kustaa Vainio, A. Elo, Juho 
Hunnakko, Felix Maja, Toivo Bäckman, Kustaa Bäckman, Julius Sahl¬ 
berg, Akseli Halla-aho, Reino Mandell, Mikko Kolomainen, Vesa Jauhiai¬ 
nen, Aarno Liljeström, Toivo Joki, Esko Turpeinen ja Lempi Toivola. 

Nykyinen vanhimmisto: Markku Vehkaoja, Heimo Hokkanen, Veikko 
Toivola, Aimo Hokkanen, Paavo Hokkanen ja Sulo Rajala Ylistarosta. 

Seurakunnan vanhimmisto 1930-luvulla 

Eturivissä vasemmalta: Felix Maja, J. Jakobsson, J. G. Kokki ja Juho 
Kauppila. Takana: Jaakko Koivula, Urho Turpeinen, Julius Sahlberg, Ju¬ 
ho Hunnakko ja Toivo Bäckman. 


SIHTEERIN TEHTÄVIÄ OVAT HOITANEET 

Aukusti Lemetti, Jussi Haka, Robert Bäckman, Jaakko Koivula (20 v.), 
Anni Loukasmäki. Nykyinen sihteeri Veikko Toivola (29 v.). 

RAHASTONHOITAJAT 


Isak Ojaniemi, Aukusti Lemetti, J. G. Kokki, Juho Hunnakko, Esteri Koi¬ 
vula. Nykyään tehtävää hoitaa Riitta Hokkanen. 


KIINTEISTÖNHOITAJINA OVAT OLLEET 


J. G. Kokki, Jussi Haka, Emil Komsi, Juho Kauppila, Jaakko Koivula, 
Juho Hunnakko, Felix Maja ja Paavo Hokkanen. 

Väheksymättä millään tavalla toistenkaan veljien uurastusta, nousee jou¬ 
kosta kuitenkin ehdottomasti neljä nimeä yli muiden. Ne ovat Juho Kaup¬ 
pila, Jaakko Koivula, Juho Hunnakko ja Paavo Hokkanen. 

Näiden veljien ja koko heidän perheensä osuus seurakunnan kiinteistön 
hoidossa on ollut niin mittava, ettei sitä voida koskaan arvioida rahassa. 

Erityisesti heidän työnsä arvoa nostaa se, että he eivät itse tehneet siitä mil¬ 
loinkaan numeroa. He tekivät työnsä Herralle, eikä ihmisille. 

VAHTIMESTARIT 


Rukoushuoneen vahtimestarin tehtävien hoito on ollut aina raskas ja vaati¬ 
va, sillä vanhasta kiinteistöstä puuttuivat kaikki mukavuudet. Puilla läm¬ 
mittäminen, kantovesi ja lumityöt muun huolenpidon ohella lisäsivät koh¬ 
tuuttomasti heidän työtaakkaansa. 

Aina on kuitenkin löytynyt tarvittaessa niitä, jotka eivät ole kysyneet palk¬ 
kaa, eivätkä laskeneet työtunteja, vaan ovat olleet valmiit astumaan työ¬ 
hön ja vaivaan, kun on tarvittu. 

Pisimmän ajan, lähes kolmekymmentä vuotta, oli vahtimestarina Maria 
Louke eli ”Mari-täti”, joksi häntä tavallisesti kutsuttiin. Myös Paavo ja 
Eeva Hokkanen olivat tehtävässä kahdeksantoista vuotta. 

Lyhempiä aikoja ovat olleet vahtimestarina Emmanuel Kanstren, Isak ja 
Tilda Ojaniemi, Anna Helin, Felix ja Olga Maja, Selma Leino, Sauli ja 
Kerttu Kärkkäinen sekä Elma ja Leila Leinonen. 



Maria Louke 
(1882—1969) 

KUOROTYÖ 


Kitarakuoro eli "lauluseura”, kuten sitä aluksi nimitettiin, perustettiin 
vuonna 1908. Se on ollut toiminnassa koko seurakunnan olemassaoloajan, 
joskin välillä on ollut hiljaisiakin kausia. 

Kuorolaiset ovat tehneet arvokasta työtä evankeliumin eteenpäin viemisek¬ 
si juuri lauletun sanan välityksellä. Tavanomaisten seurakunnan tilaisuuk¬ 
sien lisäksi he ovat käyneet laulutervehdyksillä mm. vanhainkodeissa, van¬ 
kiloissa, sairaaloissa, ravintoloissa sekä vanhusten ja sairaiden luona ko¬ 
deissa. 



Akseli Halla-aho 
(1913—1983) 


Seurakunnan monikymmen¬ 
vuotinen kuoronjohtaja ja 
yksinlaulaja. 

Kitarakuoron ensimmäisenä johtajana toimi kyvykäs kuoromies Robert 
Bäckman. Hänen jälkeensä ovat olleet kuoron johdossa M. Jakobsson, 
Anna Kokki, K. West. M. Vuorinen, Anni Korpela, Anni Koivula, Hilma 
Wäntti, Akseli Halla-aho, Enne Ekman, Eva Malmberg, Uljas Bäckman, 
Ilmari Toivola, Anna-Liisa Bäckman, Hellin Vainio, Veikko Toivola ja 
Paavo Hokkanen. Nykyisin kuorotyötä hoitaa Riitta Hokkanen. 


TORVISOITTOKUNTA 



Seurakunnan torvisoittokunta 1920-luvun alussa. 
Vasemmalta toinen: Robert Bäckman. 

Robert Bäckman perusti seurakuntaan myös torvisoittokunnan. Sen toi¬ 
minta oli erittäin vireää, sillä se esiintyi tavallisten kokousten lisäksi ahke¬ 
rasti myös erilaisissa ulkoilmatilaisuuksissa. 

Soittokunta vieraili joskus maaseudullakin. Erään kerran se teki saarnaaja 
Kokin kanssa matkan aina Karjalaan saakka. Robert Bäckman johti myös 
Työväenyhdistyksen ja Pelastusarmeijan soittokuntia. 

Soittokunnan toiminta loppui vuonna 1923, jolloin Bäckman kuoli. Kaikki 
kolme soittokuntaa esiintyivät hänen haudallaan, tahtoen osoittaa näin 
kunnioitusta pidetylle johtajalleen. 

Torvet ovat säilyneet tallella näihin vuosiin asti. Ne muutettiin rahaksi vas¬ 
ta vanhan rukoushuoneen purkamisen yhteydessä. 

Seurakunnan "urkurina” palveli uskollisesti vuosikymmenet opettaja Siiri 
Kauppila. 


Anna Kokki (1876 — 1959) 

teki miehensä saarnaaja J. G. Ko¬ 
kin rinnalla pitkän ja ansiokkaan 
työkauden Vaasan seurakunnas¬ 
sa. Hän toimi mm. ”urkurina” ja 
kitarakuoron johtajana sekä 
tulkkina. 







Seurakunnan kitarakuoro v. 1936 

Seurakunnan emännät 


Eturivi vasemmalta: Aino Nordman, Sofia Mäkynen, Maria Louke, Sanna 
Kauppila (pääemäntä), Selma Leino, Olga Maja. Takana: Betronella Aro, 
Liisa Bäckman, Riika Oksanen ja Saimi Alakoski. 


Sanna Kauppila (1871—1964) 


oli seurakunnan pitkäaikainen 
pääemäntä. Koska rukoushuo¬ 
neessa ei ollut erillistä keittiötä, 
jouduttiin juhlien aikana ruoka 
valmistamaan seurakuntalaisten 
kodeissa. Kauppilan koti mm. pal¬ 
veli usein tällaisessa tehtävässä. 
Siellä myös majoitettiin vierailevia 
puhujia. 

OMPELUSEURA 


Vuonna 1908 aloitti toimintansa seurakunnassa ”neulomaseura”. Sillä ei 
ollut aluksi vakinaista johtajaa, vaan sisaret valitsivat keskuudestaan ns. 
‘'toimeenpanevan komitean”, jonka tehtävänä oli hankkia ompeluseuralle 
työtarpeita, järjestää myyjäisiä jne. 

Vuoden 1916 paikkeilla alkoi ompeluseuratyössä lamakausi. Tätä hiljais¬ 
eloa kesti noin viisi vuotta. 

Huhtikuun 1 päivänä 1921 pidetyssä seurakunnankokouksessa Maria 
Lundgren (Louke) ehdotti työn uudelleen aloittamista, joka sai lämpimän 
kannatuksen. Ompeluseuran johtajaksi valittiin Sofia Koivula. Hän hoiti 
tehtävää yhtäjaksoisesti kaksikymmentäkaksi vuotta. Sen jälkeen siinä 
ovat palvelleet Esteri Koivula, Ellen Ekman ja Siiri Kauppila. 


Sofia Koivula (1871—1943) 

Ompeluseuran pitkäaikainen 
johtaja. 

Kuva otettu pääsiäisjuhlilla v. 1935 

PYHÄKOULU 


Pyhäkoulutyö on yhtä vanha kuin seurakuntakin. Heti alussa ymmärret¬ 
tiin, että pyhäkoulutyön menestymisestä riippuu koko seurakunnan tule¬ 
vaisuus. 

Baptistit olivat siihen aikaan ainoat, joilla oli pyhäkoulu Palosaarella. Sik¬ 
si ei ollut ihme, että lapsia oli paljon. Parhaimmillaan heitä oli kirjoilla 282 
ja kymmenen opettajaa. 

Opettajina ovat olleet: Isak Ojaniemi, Aukusti Lemetti, Maria Korpela, 
Maria Lundgren (Louke), Maria Murto, Juho Kauppila, Maria Jakobsson, 
Maria Kroo, Alma Salo, J. Jakobsson, Alma Rönman, Onni Aaltonen, 



Pyhäkoululaisia v. 1957. Opettajina Siiri Kauppila vasemmassa päässä. 
Anna Haanpää ja Leila Leinonen oikealla. 

Hilma Sammallahti, Hilda Mäkynen, Hedvik Keisu, K. West, Anna Lehto¬ 
nen, Ahola, Hanna Bergström, Hilma Jofs, Anna Helin, Juho Hunnakko, 
Felix Maja, Hilma Wäntti, Eino Maja, Siiri Kauppila, Laura Kauppila, 
Toivo Bäckman, Esteri Koivula, Kustaa Bäckman, Erika Oksanen, Uljas 
Bäckman, Veikko Toivola, Anna-Liisa Bäckman, Gerda Fredman, Hellin 
Vainio, Eeva Myllyniemi, Helvi Koivula, Anja Bäckman, Aino Kankaan¬ 
pää, Selma Leino, Helvi Hirsikorpi, Seija Leino, Anna Haanpää, Sirpa 
Anttila, Viola Rita, Toivo Joki, Vesa Jauhiainen, Martta Jauhiainen, Tai¬ 
mi Toivola, Helmi Tuomilehto, Leila Leinonen, Esko Turpeinen ja Heimo 
Hokkanen. 



Juho Kauppila 
(1869—1955) 



Jaakko Koivula 
(1876—1971) 


Palveli vanhimmistossa yli 30 
vuotta. Toimi pyhäkoulun opet¬ 
tajana 20 vuotta. Oli myös ra¬ 
hastonhoitajana ja isännöitsijä¬ 
nä useita vuosia. 


Toimi Totuuden Kaiun, myöh. 
Kodin Ystävän asiamiehenä yli 
50 vuotta. Kuului vanhimmis- 
toon 31 vuotta ja oli sihteerinä 
20 vuotta. 

Rukoushuone pommituksen jälkeen. 


Joulukuun 31 päivänä 1939 Vaasan suurpommituksessa vaurioitui myös 
seurakunnan rukoushuone Palosaarella. 

Lähelle pudonneet pommit tekivät pahaa jälkeä. Räjähdyksen voimasta 
särkyivät kaikki ikkunat ja ovet. Ilmanpaine ja pommien sirpaleet repivät 
myös vesikaton. Sisällä vaurioitui mm. urkuharmooni ja muutama kitara. 

Tästä uudenvuoden aatosta alkoi seurakunnan evakkotaival, sillä kokouk¬ 
set jouduttiin pitämään kodeissa. Seurakunnan veljet olivat rintamalla, jo¬ 
ten rukoushuoneen korjausta ei voitu niissä oloissa ajatella. 

Sodan päätyttyä alkoi välittömästi rukoushuoneen kunnostus. Kukaan ei 
laskenut tunteja, eikä kysynyt palkkaa. Jokaisella oli vain yksi tavoite; ru¬ 
koushuone on saatava kuntoon. 

Koitti vihdoin kevät ja helluntai 1940, jolloin seurakunta kokoontui uusi¬ 
tun rukoushuoneen käyttöönottojuhlaan. Riemullisena kaikui alkulaulu: 
"Kiitos sulle Jumalani armostasi kaikesta...” Herran pieni lauma oli pääs¬ 
syt jälleen takaisin omille asumassoilleen. 


NUORISOSEURA 


1930-luvun alussa perustettiin moniin seurakuntiin nuorisoseura. Vaasassa 
se tapahtui 22.02.1931. Nuoret toimivat ahkerasti. He pitivät ohjelmallisia 
kokouksia säännöllisesti ja olipa heillä oma ompeluseurakin. 

Muutamissa seurakunnissa tällainen erillinen toiminta sai aikaan jonkin 
verran kitkaa vanhojen ja nuorten välillä. Siksi Baptistiyhdyskunnan Nuo¬ 
risoliitto päätti 20.04.1946 Turussa pitämässään kokouksessa lopettaa toi¬ 
mintansa erillisenä järjestönä. Samalla lakkasivat myös seurakuntien nuo¬ 
risoseurat. Tämän jälkeen on nuorisotyö jatkunut seurakuntanuorten ni¬ 
mellä. 

Nuorisoseuran ensimmäisenä puheenjohtajana toimi Juho Hunnakko. Hä¬ 
nen jälkeensä hoiti tehtävää Kustaa Bäckman. Seuran viimeinen puheen¬ 
johtaja oli Veikko Toivola. 

Seurakunnan 60-vuotisjuhla pääsiäisenä 1968. 

Kitarakuoro v. 1968 

Edessä vasemmalta: Leila Leinonen, Hilma Kärkkäinen, Veikko Toivola, 
Paavo Hokkanen, Eeva Hokkanen. Takana: Aimo Hokkanen, Siiri Kaup¬ 
pila, Taimi Toivola, Hilma Salonen, Lilja Keltamäki, Olga Hunnakko, 
Anna Haanpää ja Heimo Hokkanen. 

Seurakunnan vanhimmisto v. 1968. 

Edessä vasemmalta: Veikko Toivola, Juho Hunnakko, Paavo Hokkanen, 
Urho Turpeinen. Takana: Toivo Bäckman, Lempi Toivola ja Aimo Hok¬ 
kanen. 


TELTTATYÖ 


Vuonna 1962 seurakunta hankki oman 150 hengen teltan, joka oli pystyssä 
Vaasan lisäksi monilla Etelä-Pohjanmaan paikkakunnilla. Viime aikoina 
sen käyttö-jäi kuitenkin vähäiseksi, siksi se myytiin Jurvan seurakunnalle. 
Telttakokoukset on pidetty viime vuosina yhdessä Vapaaseurakunnan 
kanssa, jolloin on ollut käytössä isompi teltta. 

Palosaaren koulun pihalla v. 1964. 


KERHOTYÖ 

Kerhotyötäkään ei ole seurakunnassa unohdettu, vaikka siitä ei olekaan 
esittää suuria lukuja. Sitä on kuitenkin tehty vuosikymmenet, milloin pa¬ 
remmalla, milloin heikommalla menestyksellä ja välillä se on ollut lamassa 
kokonaan. 

Opettajina ovat olleet: Siiri Kauppila, Sirpa Anttila, Helvi Hirsikorpi, Ai¬ 
no Kankaanpää, Anna Haanpää, Eeva Hokkanen, Selma Leino, Veikko 
Toivola, Elvi Wahrman, Vesa Jauhiainen, Toivo Joki, Taimi Toivola, 
Mirja Ekman, Leila Leinonen, Lilja Keltamäki, Elvi Toivola, Aimo Hok¬ 
kanen, Hilma Salonen, Heimo Hokkanen, Risto Auttila, Tarja Auttila, 
Heli Hokkanen ja Maj-Britt Vehkaoja. 

BAPTISTINAISET 


Baptistinaisten toiminta alkoi Suomessa vuonna 1948. Seuraavana vuonna 
perustettiin yhdyskuntaan naisjaosto, jonka tehtävänä oli laatia liitolle 
säännöt. Ne valmistuivat kuitenkin vasta vuonna 1956. 

Vaasassa aloittivat baptistinaiset toimintansa 25.09.1949. Työ on tapahtu¬ 
nut lähinnä ompeluseuratyön sekä erilaisten myyjäisten puitteissa. 

Avustuskohteet ovat olleet vuosikymmenten saatossa mitä erilaisimmat. 
Sisaret ovat lähettäneet ruoka-, vaate- ja rahalähetyksiä sivuseutujen vähä¬ 
varaisille ja puutteenalaisille. Avustusta ovat saaneet myöskin yhdyskun¬ 
nan työntekijät, Raamattuopisto, orvot sekä ulkolähetys. 

Baptistinaisten puheenjohtajana ovat toimineet: Aune Saha, Henny Kolo- 
mainen ja Siiri Kauppila. Sihteerinä Anni Loukasmäki. Rahastonhoitajana 
Ellen Ekman ja Hilma Salonen. 


ULKOLÄHETYS 


Seurakunta on ollut mahdollisuuksiensa puitteissa mukana ulkolähetys- 
työssä niin kauan kuin sitä on yhdyskunnassamme tehty. 

Vanhaa rukoushuonetta puretaan 
20.04.—22.04.1982 

PÄIVÄN SANA 


Päivän Sana on kolmen minuutin mittainen hartauspuhe, joka on ollut 
kuunneltavissa puhelimen kautta 1960-luvulta lähtien. Pisimmän ajan ovat 
puheiden pidosta vastanneet seurakuntamme osalta edesmennyt Juho 
Hunnakko ja Taimi Toivola. 


RADIO VAASA (99,5 MHz) 


Seurakunta on ostanut muutaman vuoden ajan hengellistä ohjelma-aikaa 
myös paikallisradiosta. Hyvän Sanoman hetkissä on ollut kuultavissa mm. 
puheita, haastatteluja ja erilaista musiikkia. 


PÄIVÄPIIRI 

Seurakunnassa on toiminut jonkin aikaa myös päiväpiiri. Se kokoontuu 
joka toinen viikko ja sen ohjelma on vapaamuotoinen. Kahvitarjoilusta 
kertyneet varat menevät ulkolähetyksen hyväksi. 


UUSI RUKOUSHUONE 


Kuten jo historian alussa mainitsin, on seurakunta omistanut vuodesta 
1916 saakka rukoushuoneen Palosaarella, missä se on kokoontunut. 


29 



Vanha rukoushuone purettiin huhtikuussa 1982 ja uusi otettiin käyttöön 
maaliskuun 13 päivänä 1983. Siinä on kahvion tilat mukaanluettuna 75 is¬ 
tumapaikkaa. 

Seurakunta on saanut elää todeksi Raamatun sanat: "HERRALTA TÄMÄ 
ON TULLUT; SE ON IHMEELLISTÄ MEIDÄN SILMISSÄMME”. 
Ps. 118:23. 



Rukoushuoneen vihkiäisjuhlan yleisöä 13.03.1983. 

Uusi rukoushuone 



Rukoushuone sisältä 

OTTEITA SEURAKUNTAKOKOUSTEN PÖYTÄKIRJOISTA 

VUOSILTA 1908—1938 

(Jäljennetty kielivirheineen) 


Pöytäkirja pidetty Vaasan suomalaisen baptistiseurakunnan pedustamises- 
sa Vaasan baptistiseurakunnan kapellissa Rauhan katu 20 Huhtik. 20 p:nä 
1908. 

Aihetta kokouksen pitoon antoi se seikka, nimittäin kun Vaasan baptisti- 
seurakuntaan on kuulunut sekä ruotsin että suomen kieliset baptistit paik¬ 
kakunnalla mutta näin kaksikielisenä on seurakunta usein tuntenut itsensä 
epäkäytännöllisenä vaikutuksen suhteen. Tämän tähden on seurakunnan 
keskuudessa herätetty kysymys, että olisiko tarpeen vaatima paikkakun¬ 
nalle perustaa suomalainen baptistiseurakunta. Tämä mainittu kysymys on 
ollut useampia kertoja pohdittavana seurakunnan kokouksessa, josta on 
yksimielinen päätös, että on aivan tarpeellista perustaa suomalainen seura¬ 
kunta Vaasaan. Asian näin ollessa siis yllä mainittuna päivänä kokoonnut¬ 
tiin mainitussa tarkoituksessa. 

Valittiin tämän vastaperustetun seurakunnan johtajaksi veli J. G. Kokki 
sekä diakooneiksi veljet Isak Ojaniemi ja Robert Bäckman. Muut toimen¬ 
piteet jätettiin seurakunnan tehtäväksi. (Pöytäk. 20.04.1908). 


Päätettiin pitää teeiltama ensi tulevan toukokuun 3 p:nä. Puhujaksi pää¬ 
tettiin pyytää myöskin veli Janssonia sekä kanteleella soittamaan pyyde¬ 
tään sisar Anna Kokkia. Teejuhlan emännäksi valittiin sisar Sanna Paa- 
vonkallio, sekä hänelle apulaiseksi sisaret Maria Lundgren, Hulda Holmis- 
to ja Maria Murto. (Pöytäk. 21.04.1908). 

Valittiin sisaret Maria Korpela, Edla Murto ja Hulda Holmisto ilmoitta¬ 
maan kokouksista kirjelapuilla tolpissa. (Pöytäk. 25.04.1908). 


Veli Kokki nosti kysymyksen, että eikö olisi paikallaan tehdä seurakunnas¬ 
sa päätöstä, että ruvettaisiin rukoilemaan herätystä. Asiasta keskusteltiin 
monipuolisesti ja tehtiin seuraava päätös: Että joka ainoa joka vapaaehtoi¬ 
sesti siihen yhtyy, niin on ennen maata menoa langettava polvilleen ja pyy¬ 
dettävä herätystä. (Pöytäk. 30.10.1908). 


Keskusteltiin, mitä on tehtävä sen epäkohdan poistamiseksi, kun kokous 
yleisön joukossa on sellaisia, jotka kokouksen ajalla tulevat ja menevät ja 
muutenkin tahtovat häiritä kokouksen menoa. Ei päätetty vielä kääntyä 
poliisin puoleen, vaan päätettiin, että kokouksen aikana pari ystävää on 
eteisessä järjestystä pitämässä. Tämä järjestäjän toimi annettiin Ojanie¬ 
melle. (Pöytäk. 02.04.1909). 


Sisar N. K. ulossuljettiin seurakunnan yhteydestä, koska hän ei ole ottanut 
seurakunnan varoituksesta vaaria, vaan seurustelee jumalattomain kanssa 
jumalattomasti. Tämän hänelle ilmoittamaan valittiin sisar M. N. (Pöytäk. 
02.09.1910). 


Tehtiin yksimielisesti sellainen päätös, että aina istutaan etupenkissä. (Pöy¬ 
täk. 03.10.1913). 

Veljet L. ja A. olivat käyneet sisar S. luona. Sisar oli tunnustanut, että hän 
on käynyt elävissä kuvissa. Sanonut ei jaksavansa elää uskonelämää, eikä 
jaksa niin kaukaa kulkia kokouksissa. Häntä päätettiin odottaa vielä yh¬ 
den kuukauden. Sen hänelle käy sanomassa veli A. (Pöytäk. 03.11.1916). 

F. pyysi tulla Seurakuntaan joka pyyndö otettiin ilolla varteen ainoastaan 
yhden ehdon kautta, Minkä Seurakunta näki Jumalan edessä olevan oi¬ 
kein, ja se on tämä että F:n on mentävä naimisiin ennen kun voi tulla ote¬ 
tuksi seurakuntaan. (Pöytäk. 30.12.1913). 


Seurakunnan köyhät tuli esille että O. olisi avustettava rahalla ja seurakun¬ 
ta päätti antaa apuva kertakaikkiaa kassasta 10 markkaa. (Pöytäk. 
05.06.1914). 


Seurakunta päätti että Pääsiäis pyhinä pitettävässä vuosi juhlassa ettei lai¬ 
teta mitään yhteisiä päivällisiä. Vaan juhlien viime iltana Laitetaan Teedä 
voileivän Kanssa. Jonka päätettiin antaa ilman maksuva, niinkuin Rak¬ 
kaus ateria S.O. Vieraalta paikkakunnalta Tulleiten ystäväin ja seurakun¬ 
nan jäsenten Kesken. (Pöytäk. 02.04.1915). 


Seurakunnan Tijakoonit sisar Hilma Sammallahti Oman pyyntönsä mu¬ 
kaan Sai Eron Tijakoonin virasta. Tijakooneiksi valittiin Seuraavat veljet 
Komsi ja Salmi ja Sisaret Maria Kroo ja Aliina Salmi. (Pöytäk. 
02.04.1915). 


Sisar L. joka on kuulunu pitemmän ajan Pelastusarmeijaan ja on näin ol¬ 
len ollu suljettu seurakunnasta, pyysi tulla seurakuntaan otetuksi. Nöyr¬ 
tyen pyysi anteeksi Jumalalta ja seurakunnalta että on heikkoutessa joutu- 
nu harhailemaan pois totuutesta. Jotenka kaikki anteeksi annettiin ja sisar 
hyväksyttiin seurakuntaan. (Pöytäk. 04.06.1915). 

Päätettiin tehdä Lehtimaja salin lasin alle ja koivujen hommaaminen an¬ 
nettiin veli Aaltosen huoleksi, 20 kpl. ostetaan ja emempi jos saadaan hal¬ 
valla. (Pöytäk. 04.06.1916). 


Veli Haka esitti että se viisi markkaa joka luvattiin antaa veli Kanstreenille 
siitä että se vielä hoitaisi vahtimestarin virkaa juhlien ajan ja pienisi puut 
vaan kun hän ei sitä ollut tehnyt vaan oli sen tehnyt uusi vahtimestari niin 
päätettiin se viisimarkkaa antaa hänelle. (Pöytäk. 28.06.1916). 


Veli Kokki ilmoitti että hän menee huomen aamulla isoohin kyrööhin ja 
viipyy siellä pyhän yli ja kysyi jos pidetään leivänmurtoa hänen poissa ol¬ 
lessaan, se päätettiin linkata viikko eteenpäin. (Pöytäk. 03.11.1916). 

Veli West pyysi seurakunnan mielipidettä siihen, että jokin kuuluu ammat¬ 
tiosastoon. Tämä kysymys jätettiin entisen päätöksen varaan niin että se 
on jokaisen omantunnon asia kuulua tai ei ja jos kuuluukin, niin kuuluu 
vain jäseneksi mutta ei ruveta sen huvitoimikuntiin y.m.s. (Pöytäk. 
02.03.1917). 


Sisar M. K. oli puhuteltu ja oli hän nyt ollut vähä paremmalla tuulella. 
Häntä vastaan tuli syyte siitä että hän on paha kiruamaan joten hänelle 
nähtiin tarpeelliseksi valita komitea, johon tuli veli A. sisaret O. ja K. 
(Pöytäk. 30.03.1917). 

Päätettiin antaa juhlavieraille kaffia tuliaisiksi, jotka tulevat aamujunalla. 
Maria Lundgreenille päätettiin antaa korvaus menetetystä työajasta, jos 
hän palvelee seurakuntaa kaffin keitossa juhlavieraille ja jos vain suinkin 
pääsee työstään vapaaksi. (Pöytäk. 28.12.1917). 


Nuorten pyyntöön saada koristaa rukoushuone köynnöksillä lähetysjuhlaa 
varten hyväksyttiin kiitoksella, sekä valittiin Frans Hedborg toimenpiteen 
edeltäjäksi. (Pöytäk. 28.12.1917). 

Veli W. pyynnöstä kokoontui seurakunta, jossa veli pyysi seurakunnalta 
anteeksi sen, että hän oli esiintynyt loukkaavasti käyttäen sopimattomia 
sanoja seurakunnan kokouksessa. Seurakunta antoi veljelle anteeksi, nou¬ 
semalla seisomaan. (Pöytäk. 08.03.1918). 


Keskusteltiin nuorten suhtautumisesta seurakuntaan ja päätettiin komitean 
kehoituksesta sulkea heidät ulos seurakunnasta, koska eivät vaeltaneet ja 
eläneet tai osoittaneet uskovaisen elämää. Veli Komsi sai tehtäväkseen il¬ 
moittaa E. K:lle ja E. ja L. S:lle. (Pöytäk. 31.05.1918). 


Koska oli tapahtunut, että kaffijuhlain varoista oli yksityisille annettu lah¬ 
joja rakkauden osoitteeksi niin päätettiin, ettei tästälähin saa sellaista ta¬ 
pahtua ilman johtokunnan lupaa tai suostumusta. (Pöytäk. 06.09.1918). 


Veli Kokki ilmoitti, että hän ja veli Haka olivat seurakunnan päätöksen 
mukaisesti sokerin hankinnoissa nyt hankkineet karamelliä sokerin ase¬ 
masta kaffijuhlia varten, koska oli mahdotonta saada sokeria. Kokous hy¬ 
väksyi sokerin hankkiain toimenpiteet. (Pöytäk. 06.09.1918). 

Keskusteltiin kaffin ostosta seurakunnalle ja päätettiin, että kaffia saa os¬ 
taa 50 markan hinnasta kiloa kohti. Kaffi osto komiteaan valittiin seuraa- 
vat veljet: J. Haka ja E. Komsi. Sitä paitsi lupaa veli Haka hommata hyvää 
kermaa jos saa maksaa saman hinnan kuin torimyyjät maksavat joka 
myönnettiin. Veli otti näin ollen toimen vastaan. (Pöytäk. 29.11.1918). 


Veli Jakobsson ilmoitti, että sunnuntaikoulu oli omavaltaisesti seurakun¬ 
nalta lupaa kysymättä lainanneet joulukuusen ja ottanut sähkövirtaa sii¬ 
hen seurakunnan mittarista. Asiasta keskusteltua päätettiin, että seurakun¬ 
ta lahjoittaa sähkövirran, vaan lamppujen vuokrasta sekä laitto laskusta 
saavat suomalainen ja ruotsalainen sunnuntaikoulu sopia keskenään. 
(Pöytäk. 14.02.1919). 


Alettiin käsitellä kysymystä jos tarjotaan Ruokaa Lähetyskokouksen vie¬ 
raille ystäville ja päätettiin, että ruokaa ei laiteta, koska silloin ei sisaret 
saisi nauttia kokouksista ja sen siunauksista mitään. (Pöytäk. 05.12.1919). 


Päätettiin että Soittajille Puhujille ja Tarjoilioille annetaan Kahvijuhlina 1 
kuppi kahvia vapaasti. (Pöytäk. 30.01.1920). 

Sisar Selma Bäckman syntynyt Vaasassa 25.2.1902 kertoi tulleensa Juma¬ 
lan päälle uskovaiseksi viime vuonna ruotsalaisten veljien saarnain kautta 
tunnusti olleen uskossa Jumalaan siitä saakka. Sisko sanoi tulleen kaste¬ 
tuksi 10. kuu 1919 Kärklaksissa. Toivoi tulla otetuksi seurakunnan yhtey¬ 
teen. Asiasta keskusteltua päätettiin sisko ottaa seurakunnan yhteyteen 
tunnustuksen perusteella. (Pöytäk. 14.04.1920). 


Helvi Koivula teki tunnustuksen uskostaan ja pyysi tulla myöskin kaste¬ 
tuksi, jonka seurakunta hyväksyi. (Pöytäk. 09.03.1923). 

Puheenjohtaja kertoi kuulleensa, että veli J:llä ja sisar B:llä olisi liian hyvä 
väli, eli n.s. "rakkaussuhde”. Ei kuitenkaan kysynyt, mitä ystävät seura¬ 
kunnassa asiasta tietävät, eikä kukaan pyytänyt puheenvuoroa, vaan pu¬ 
heenjohtaja piti mieliä liikuttavan puolustuspuheen mainitun veljen ja sisa¬ 
ren hyväksi. (Pöytäk. 30.11.1923). 

Sitten F. M. asia. Kokki kertoi puhutelleensa häntä. Oli huomannut hänel¬ 
lä vähän liiallista hienostelua puvussa. Ei kuitenkaan saanut tarkempaa tie- 

toa hänen hengellisestä tilastaan. Niin lupasi Kokki uudelleen häntä puhu¬ 
tella. (Pöytäk. 16.12.1928). 


Urho Turpeinen oli puheenjohtajalle ilmoittanut, että hän ja vaimonsa on 
päättänyt kutsua koko seurakunnan jonain kauniina pyhänä uudis¬ 
talolleen Kotirannalle pitämään ulkoilma-kokouksen. Päätettiin tehdä se 
huvimatka oikein joukolla. (Pöytäk. 15.06.1929). 


Sisar Hunnakko, joka on jo pitemmän ajan ollut uskovainen, vaan ei ole 
saanut tilaisuutta tulla kastetuksi, oli tänään aamupäivällä joukko ystäviä 
kokoontunut Storviikin rannalle, jossa sisar sai pyhän kasteensa. (Pöytäk. 
15.06.1929). 


Puheenjohtaja esitti seurakunnalle sisar Ennen ja Akseli Halla-ahon pyyn¬ 
nön häitten pitoon täällä rukoushuoneella, yksimielisesti hyväksyttiin. 
(Pöytäk. 07.11.1938). 

LOPPUSANAT 


Kuljettuun kahdeksankymmenen vuoden taipaleeseen sisältyy paljon työtä 
ja taistelua. Seurakunta on joutunut tänä aikana kahlaamaan monenlais¬ 
ten vaikeuksien läpi. 

Moni uskollinen kilvoittelija on saanut laskea matkasauvansa ja muuttaa 
pyhien lepoon. Murheella on todettava sekin tosiasia, että osa on väsynyt 
matkalla ja jäänyt tiepuoleen. 

Kaikesta tästä huolimatta aina on kuitenkin löytynyt uskollisten pieni 
joukko, joka on seisonut muurinaukossa silloinkin, kun työ on näyttänyt 
turhalta. Kiitämme heistä Jumalaa ja rukoilemme, että voisimme itsekukin 
palvella loppuun asti siinä tehtävässä, johon Herra on meidät kutsunut. 

SENTÄHDEN, RAKKAAT VELJENI, OLKAA LUJAT, JÄRKÄHTÄ¬ 
MÄTTÖMÄT, AINA INNOKKAAT HERRAN TYÖSSÄ, TIETÄEN, 
ETTÄ TEIDÄN VAIVANNÄKÖNNE EI OLE TURHA HERRASSA. 

( 1 Kor. 15:58). 

